
ΘΕΜΑ: «Καταγγελία για τις πειθαρχικές διώξεις των συναδέλφων της Α/θμιας στη Ζάκυνθο»


Το Δ.Σ. της ΕΛΜΕΖ καταδικάζει με τον πιο κατηγορηματικό τρόπο τις πειθαρχικές διώξεις ενάντια στους εκπαιδευτικούς της Α/θμιας Εκπ/σης στη Ζάκυνθο. Η προσπάθεια για ποινικοποίηση του δίκαιου αγώνα τους δεν θα περάσει.

Καταγγέλλουμε τον Διευθυντή της Α’ βάθμιας Εκπαίδευσης Ζακύνθου για την απαράδεκτη στάση του προχωρήσει σε διώξεις εκπαιδευτικών. Είναι χαρακτηριστικό ότι είναι από τις πρώτες Διευθύνσεις Πρωτοβάθμιας σε όλη την Ελλάδα τους καλεί σε απολογία! 

Είναι προφανές ότι η Διεύθυνση Α/θμιας Εκπαίδευσης Ζακύνθου είσαι σε πλήρη στοίχιση με τις κατευθύνσεις της Κυβέρνησης και του Υπουργείου Παιδείας και στοχοποιεί νεοδιόριστους εκπαιδευτικούς πολλοί από τους οποίους άφησαν μακριά τις οικογένειές τους και παλεύουν μέσα σε εξαιρετικά αντίξοες συνθήκες (έλλειψη στέγης, πανάκριβα ενοίκια, χαμηλοί μισθοί).

Η «αξιολόγηση» που προωθεί το ΥΠΑΙΘΑ στην πράξη σημαίνει υποβάθμιση των σχολείων, στοίβαγμα μαθητών σε ακατάλληλες αίθουσες, κακοπληρωμένους εκπαιδευτικούς, γονείς που καλούνται να βάλουν ακόμα πιο βαθιά το χέρι στην τσέπη για να συντηρηθούν τα σχολεία. Η αντίσταση των εκπαιδευτικών, των γονέων και των μαθητών απέναντι σε αυτήν την πολιτική δεν πρόκειται να κάνει βήμα πίσω. Η προσπάθεια να θεωρηθεί το δικαίωμα της απεργίας ποινικό αδίκημα δεν θα περάσει.

Για τα τεράστια προβλήματα των σχολείων, οι ευθύνες ανήκουν πρώτα από όλους στην κυβέρνηση της Νέας Δημοκρατίας, η οποία συνειδητά αφήνει την εκπαίδευση υποχρηματοδοτημένη (ως προς τους πόρους των σχολείων και ως προς του μισθούς εκπαιδευτικών), με αποτέλεσμα την τραγική κατάσταση των σχολείων και την πίεση προς τους γονείς να τα χρηματοδοτήσουν, με πιο χαρακτηριστικό παράδειγμα το 2ο Δημοτικό Σχολείο του οποίου μαθητές, γονείς και εκπαιδευτικοί έχουν διαμοιραστεί σε 5 διαφορετικά σχολεία.

ΚΑΤΩ ΤΑ ΧΕΡΙΑ ΑΠΟ ΤΟΥΣ ΑΠΕΡΓΟΥΣ ΕΚΠΑΙΔΕΥΤΙΚΟΥΣ

